Gegenöber de ofizielle Vertreter vom Judetum, de Sadduzäer, het de Jesus e kritischi Iistelig ghaa, will die numme gseit hänn, ass si Gott diene, es aber numme gmacht hänn zuem d Lütt z beeidrugge. Gegenöber Fraue, Sünder und au gege Finde hed er e offeni, posidivi Schdellig vertrete. Dur da isch im aber au Findschaft us gwüssne Chraise erwachse. Woner sich irgedwenn um 30 n.Chr. uf Jerusalem begee het, um dai s Pessah-Fest zfiire, isch er festgnoo worde und vor s Gricht choo, und isch vom römische Statthalter Pontius Pilatus (27-34 n.Chr.) as Uufständische verurtailt wore; zudem söll er sich au »König vo de Jude« gnennt ha. Er isch denn am Friitig vor em Pessah-Fest gchrüzigt worde.